เมื่อปีที่แบ้วได้เข้าพบคุณ แต่อาการไม่มีอะไรน่าเป็นห่วง ทั้งอัลตราซาวน์แล้ว แต่ทุกวันนี้ ทุกๆเดือนยังจะปวดอยู่เลยค่ะ เกี่ยวกับอะไรได้บ้างคะ จะปวดก่อนเป็นเมนส์1-2อาทิตย์ค่ะปกติ
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่เล่ามา ยังไม่สามารถสรุปสาเหตุได้ชัดเจนนะคะ หากเป็นลักษณะสัมพันธ์กับการขยับหรือกดบริเวณหน้าอกแล้วมีอาการเจ็บ อาจเป็นกล้ามเนื้อ หรือเอ็นอักเสบ สามารถรับประทานยาแก้ปวดต้านการอักเสบและดูอาการก่อนได้ค่ะหากอาการต่างๆแย่ลง แนะนำไปพบแพทย์เพื่อตรวจหาสาเหตุอีกครั้งนะคะ